burgasdotpro/wikipedia huggingface dataset:
Ázijská netballová federácia

Ázijská netballová federácia, skr. ANF () je ázijská športová konfederácia, ktorá združuje netballové zväzy ázijských štátov a Austrálie. Vznikla v roku 1986, založilo ju 5 krajín a sídli v Kuala Lumpur, v Malajzii. V roku 2012 združovala 19 národných netballových zväzov a na jej čele stála Hongkončanka Anna Wongová. ANF je členom Medzinárodnej netballovej federácie (INF) a tiež OCA.
ANF sa neskôr premenovala na "Asian Federation of Netball Associations (AFNA)", aby sa opäť vrátila k pôvodnému názvu.
Dejiny.
Prvé nápady o vytvorení netballového orgánu pre oblasť Ázie prebehli v roku 1983 v Singapure na konferencii pri príležitosti konania 6. Majstrovstiev sveta 1983. Zástupcovia Hongkongu, Indie, Malajzie, Singapuru a Srí Lanky sa dohodli na vytvorení ázijského riadiaceho orgánu na stretnutí, ktoré organizovala Singapurská netballová asociácia. Oficiálne to bolo potvrdené na konferencii v roku 1986 v Kuala Lumpur.
Mária Miadoková

Mária Miadoková (* 22. december 1940, Cinobaňa† 4. február 2019, Banská Bystrica) bola slovenská poetka a bývalá zdravotná sestra. Žila a pôsobila v Banskej Bystrici.
Životopis.
V roku 1957 zmaturovala na Štátnej vyššej sociálno-zdravotnej škole v Lučenci (od roku 1961 názov Stredná zdravotnícka škola v Lučenci) a začala pracovať ako zdravotná sestra v miestnej nemocnici. Od roku 1959 pôsobila v Dolnom Smokovci a od roku 1961 v Banskej Bystrici, kde pracovala na infekčnom, chirurgickom a očnom oddelení. V roku 1968 bola vymenovaná do funkcie vrchnej sestry Očnej kliniky Nemocnice s poliklinikou Franklina Delana Roosevelta v Banskej Bystrici. V roku 1998 odišla na starobný dôchodok. Zomrela 4. februára 2019 v Banskej Bystrici.
Tvorba.
Publikovala sedemnásť básnických zbierok – osem pre dospelých, deväť pre deti. V poézii sa zameriava predovšetkým na motív ľudskej empatie a spolupatričnosti. Vydala dve prozaické diela – "Modrý hrnček" (autobiografia približujúcu nielen osobné ale aj spoločenské dianie) a "Rozhádzané myšlienky" (autibiografická kniha hovorí o dlhoročnom boji so zákernou chorobou).
Diela.
"Zoznam diel zostavený podľa katalógu Slovenskej národnej knižnice."
Poézia pre deti.
Próza
Podniková ekonomika

Podniková ekonomika (iné názvy: podnikovohospodárska náuka, ekonomika podniku, podnikové hospodárstvo, podniková ekonómia) je hospodárska vedná disciplína, ktorej objektom skúmania je podnik ako podnikateľský subjekt.
Podniková ekonomika v tradičnom stredoeurópskom delení tvorí spolu s ekonómiou (t.j. národohospodárskou náukou) tzv. ekonomické vedy. Niekedy, najmä v anglosaských krajinách, sa však podniková ekonomika klasifikuje ako súčasť ekonómie.
Delenie.
Všeobecná podnikovohospodárska náuka sa v praxi delí často delí podľa podnikových funkcií, preto sa niekedy funkčné podnikovohospodárske náuky považujú za zhodné so všeobecnou podnikovohospodárskou náukou.
Podnikovohospodárska náuka zameraná na:
Ekonomická veda

Ekonomická veda alebo hospodárska veda môže byť:
Cambridgeská škola

Cambridgeská škola môže byť:
Psychologická škola

Psychologická škola môže byť:
Eurypylos (syn Temena)

Eurypylos (, ) je v gréckej mytológii syn argejského kráľa Temena.
Osemdesiat rokov po trójskej vojne viedli Heraklovci piaty a už víťazný útok Dórov na mykénsky Peloponéz.
Porážkou posledného mykénskeho vládcu Tisamena svoje víťazstvo dovŕšili a podrobenú krajinu si následne rozdelili žrebom. Temenos sa po žrebovaní stal vládcom v Argu.
Po rokoch vlády, už ako otec niekoľkých synov, vymenoval funkciou veliteľa vojsk v Argu Déifonta, manžela svojej jedinej a obľúbenej dcéry Hyrnéthy. Jeho synovia Eurypylos, Agelaos a Kallias boli však pobúrení jeho rozhodnutím, že uprednostnil svojho zaťa pred nimi, preto najali vrahov, ktorí otca zavraždili. Podľa antického autora Diodora Sicílskeho sa však zranenému Temenovi podarilo utiecť do Tegee v Arkádii, kde neskôr zomrel ako mocná a vážená osoba.
Michal Millý

Vladyka Metod, vlastným menom Michal Millý (* 11. august 1883, Bardejov† 4. október 1966, Prešov) bol pravoslávny biskup v Michalovciach a gréckokatolícky kňaz.
Životopis.
Narodil sa v roku 1884 v Bardejove v rodine živnostníka. Základné vzdelanie nadobudol v cirkevnej škole v Bardejove, stredoškolské vzdelanie ukončil na gymnáziu v Níreďháze a teologické vzdelanie získal na Gréckokatolíckej teologickej akadémii v Prešove roku 1909.
Na kňaza bol vysvätený gréckokatolíckym biskupom prešovským dr. Jánom Válim roku 1910. Pôsobil ako gréckokatolícky farár v Sajópálfaly (19101911), Veľkom Lipníku (19111920), na farnosti v Jakubanoch (19201925) a vo Veľkom Lipníku (19251950). Pod jeho vedením na spomenutých farnostiach boli vybudované alebo renovované chrámy, školy a farské budovy. Za úspešnú dušpastiersku činnosť mu bola udelená vtedajšou eparchiálnou správou hodnosť dekana s poverením spravovania celého hornospišského dekanátu.
Po násilnej likvidácii gréckokatolíckej cirkvi (tzv. prešovskom sobore) konvertoval v roku 1950 do pravoslávnej cirkvi. Získal titul arcikňaza (archidekana), potom sa stal mníchom. V roku 1953 bol povýšený do hodnosti archimandritu a vysvätený na pomocného biskupa trebišovského.
Od roku 1954 pôsobil ako biskup michalovský, námestník metropolitu pražského.
Vladyka Metod bol organizátor mierového hnutia duchovenstva, usiloval sa o rozvoj cirkevného ukrajinského školstva a spojenie gréckokatolíckej cirkvi s pravoslávnou cirkvou.
Zomrel 4. októbra 1966 vo veku 83 rokov v prešovskej nemocnici po dlhej a ťažkej chorobe.
Herodium

Herodium alebo Herodion (: הרודיון, : هيروديون, Jabal al-Fraidees) je archeologická lokalita, ktorá sa nachádza 12 km južne od Jeruzalema, v blízkosti mesta Betlehema na Západnom brehu Jordánu. 
Pevnosť.
V lokalite sa nachádza pevnosť, postavená na umelo navŕšenom kopci, ktorú dal vybudovať kráľ Herodes Veľký (74–4 pred n. l.) a pod ktorou sa nachádzajú pozostatky mesta Dolné Herodium. Celá lokalita bola vyhlásená za národný park. V podzemí boli objavené viaceré cisterny na vodu, ktoré zabezpečovali dostatok vody pre prežitie.
Róbert Pobožný

ThDr. Róbert Pobožný (* 30. máj 1890, Tisovec – † 9. jún 1972, Rožňava) bol rímskokatolícky duchovný, biskup a apoštolský administrátor Rožňavskej diecézy.
Životopis.
Narodil sa do rodiny zlievača železa ("ferri fusor") Benjamína Pobožného a Márie, rod. Schmidt. Gymnaziálne štúdiá absolvoval v Rožňave. Teológiu študoval na Pázmaneu vo Viedni. Svoje štúdia tu dovŕšil získaním titulu doktora teológie v roku 1915. V roku 1913 bol v Rožňave vysvätený za kňaza. S výnimkou krátkeho pôsobenia v Gelnici ako kaplán a núteného pobytu v izolácii v Čechách v päťdesiatych rokoch 20. storočia ustavične pôsobil na biskupskom úrade v Rožňave v rôznych funkciách.
Po rozpade Rakúsko-Uhorska a vzniku ČSR sa zúčastňoval rokovaní medzi česko-slovenskou vládou a Svätou stolicou o riešení cirkevných pomerov v ČSR. Bol aj členom komisie, ktorá pripravovala zmluvu "Modus Vivendi".
Po smrti biskupa Michala Bubniča ho 22. februára 1945 sídelná kapitula zvolila za kapitulárneho vikára. V roku 1948, aj s ohľadom na jeho skúsenosti s vyjednávaním medzi Vatikánom a štátom, sa z poverenia biskupov Slovenska zúčastnil rokovaní na Ústrednom výbore národného frontu v Prahe. 
22. júna 1949 ho pápež Pius XII. vymenoval za titulárneho biskupa neilinského. Za biskupa bol vysvätený v Trnave 14. augusta 1949. Hlavným svätiteľom bol olomoucký arcibiskup Josef Matocha. Diecézu spravoval až do svojej smrti ako apoštolský administrátor a nikdy nebol oficiálne menovaný za rožňavského biskupa. 
Po tom, čo komunistická vláda násilne rozpustila kňazské semináre a rehole, biskup Pobožný tajne vysvätil viacerých kňazov. Najznámejším takýmto svätením bolo vysvätenie Pavla Hnilicu, SJ najprv za kňaza a následne 2. januára 1951 za biskupa. Toto svätenie prebehlo bez vedomia Svätej stolice, následne ale bolo Svätou stolicou akceptované bez akýchkoľvek výhrad.
Postupne ho štát úplne izoloval od kňazov a veriacich a fakticky bol domácim väzňom v biskupskej rezidencii. V rokoch 1953 - 1956 ho internovali, spolu s ďalšími česko-slovenskými biskupmi, do Myštěvsi pri Novom Bydžove a následne do Roželova (dnes súčasť obce Hvožďany v okrese Příbram).
V rokoch 1963 - 1965 sa Róbert Pobožný zúčastňoval zasadaní II. vatikánskeho koncilu s výnimkou prvého zasadania. Počas svojho pobytu v Ríme písomne informoval pápeža Pavla VI. o tajnej biskupskej vysviacke Pavla Hnilicu. Pápež následne vysviacku potvrdil.
V rokoch 1965 – 1969 ako predseda Slovenskej liturgickej komisie sa Róbert Pobožný významnou mierou zaslúžil o zavedenie obnoveného obradu svätej omše, ktorý bol zavedený v latinskej cirkvi po II. vatikánskom koncile. Na Slovensku bol obnovený obrad svätej omše definitívne zavedený 1. adventnou nedeľou 30. novembra 1969. Prvá „vzorová“ omša bola slávená 10. novembra 1969 v kostole sv. Františka Xaverského v Rožňave.
Zomrel v Rožňave 9. júna 1972. Po jeho smrti zostal biskupský stolec neobsadený až do roku 1990, keď bol za nového biskupa menovaný Eduard Kojnok.
Zoznam kráľov Sikyónu

Sikyón, staroveké grécke mesto pri severovýchodnom pobreží Peloponézu založil mýtický kráľ Aigialeus, syn riečneho boha Inacha. 
Grécke mýty hovoria, že po potope sveta, ktorú zoslal na ľudstvo najvyšší boh Zeus sa Deukalión so svojou ženou Pyrrhou stali zakladateľmi nového ľudského rodu. Riečny boh Inachos, hneď po potope vykopal v Argolide kanály a odviedol všetky stojaté vody do mora a tak vytvoril z Argolidy obývateľnú krajinu. Po zaľudnení krajiny sa stal jej prvým kráľom. Jeho synovia potom založili mestá, ktoré patria podľa mýtov i archeologických nálezov medzi najstaršie v Grécku. Starší syn Foróneus založil kráľovstvo "Foroneia" a mesto "Foroneus", prvé na Peloponéze a mladší syn Aigialeus sa stal zakladateľom a kráľom mesta "Aigialea", ktoré po mnohých storočiach zmenilo svoj názov na Sikyón po rovnomennom kráľovi Sikyónovi. 
Kresťanský historik Augustín z Hippa vo svojom diele "De civitate Dei" (O obci božej) píše, že sa Abrahám, biblická postava zo starozákonnej knihy Genezis narodil v čase, keď už malé kráľovstvo Sikyón existovalo.
"Nasledujúca tabuľka uvádza zoznam kráľov Sikyónu po jej 26. kráľa Zeuxippa, zaznamenaný gréckym historikom Eusebiom z Kaisareie.Ďalších piatich zaznamenal antický autor Pausanias "
Podľa Eusebia z Kaisareie, týchto 26 kráľov Sikyónu vládlo 959 rokov. Po Zeuxippovi sa dostali k moci kňazi boha Apolóna Karneia, ktorí vládli 33 rokov. Dórsky boh Apolón Karneios bol najvýznamnejším bohom uctievaným hlavne v oblastiach Peloponézu. V Sikyóne mal svätyňu a na jeho počesť (v Sparte v mesiaci zvanom "karneios", t.j. druhá polovica augusta a prvá septembrová) sa každoročne konal najväčší deväťdenný sviatok Karneia. Keďže bol Apolón Karneios najuctievanejším bohom v náboženskom živote obyvateľstva Sikyónu, jeho kňazi mali zrejme veľký vplyv na politické dianie v krajine.
Čatní

Čatní (hindsky चटनी, anglicky chutney) je označenie rodiny dochucovacích omáčok, používaných v indickej a juhoázijskej kuchyni. Typické čatní je zmes korenia, byliniek a ovocia alebo zeleniny, podáva sa obvykle s karí alebo s vegetariánskymi jedlami.
Konzistenciou sa podobá omáčke alebo želé, ale môže byť aj suchšie. V niektorých oblastiach severnej Indie sa pod týmto pojmom rozumejú len pokrmy pripravované z čerstvých surovín, ale najmä v Európe sa čatní pripravuje aj zo zaváraných surovín. Ako prírodná konzervačná látka sa môže použiť ocot alebo šťava z citrusových plodov.
Čatní sa v Európe rozšírilo v 17. storočí, kedy si britskí vojaci priniesli toto jedlo z koloniálnej Indie. Najznámejšou verziou sa stalo "Major Grey's Chutney", obsahujúce mango, sušené hrozienka, ocot, cibuľu, extrakt z tamarindu, cukor a korenie.
Typy čatní.
Čatní sa dá pripraviť z takmer akejkoľvek kombinácie korenia a ovocia či zeleniny. Niektoré príklady:
Najčastejšie používané koreniny sú ďumbier, čili, koriander a ďalšie.
Kanadský štít

Kanadský štít (angl.: Canadian Shield, Laurentian Shield; franc.: Bouclier canadien) je najstaršia geologická jednotka budujúca oblasť Severnej Ameriky, resp. severoamerickej platne. Tvoria ho najmä vyvreté a premenené horniny. Zaberá najmä východnú s strednú Kanadu a tiež severovýchodnú časť USA. Na juhu siaha od oblasti Veľkých jazier až po Severný ľadový oceán. Geologicky je ku Kanadskému štítu radené aj Grónsko a Hebridy, ktoré sa však oddelili od Severnej Ameriky neskôr počas vývoja Atlantiku.
Geografia.
Kanadský štít sa delí na menšie fyzickogeografické provincie: Laurentian Upland (Laurentínska vrchovina), Kazan, Davis, Hudson a James. Na území USA tvorí pohorie Adirondack Mountains a vrchovinu Superior Upland.
Geológia.
Najstaršie bloky kontinentálnej kôry predstavujú archaické (2,5 až 3,8 miliardy rokov staré) kratogény (resp. masívy) Superior, Slave a Wyoming. Ďalej sú to tektonicky prepracované kratóny Rae a Hearne, ktoré sú známe aj pod označením Churchillská štruktúrna provincia. K najstarším blokom patrí aj málo preskúmaný Sask Craton, ktorý leží v podloží palaeoproterozoického trans-hudsonského orogénu v strednej Kanade. V oblasti južného Grónska sú najstaršími časťami Nain a severoatlantický kratogén. Budujú ich hlavne premenené a granitické horniny s nepravidelnými zónami usadených hornín, hlavne turbiditov súvisiacich s vulkanogénnymi zelenokameňovými pásmami, nezriedka veľkej hrúbky. Tieto kôrové bloky boli spoločne spojené počas počas proterozoika medzi 2,0 a 1,8 miliardami rokov. Došlo k wopmayskému, penokeanskému a makkovik-ketilidianskému orogénu. Medzi 1,8 a 1,6 miliardami rokov došlo k labradorskému a yavapai-mazatzalskému orogénu a orogénu Central Plains. K dotvoreniu štítu došlo počas grenvillského orogénu (pred asi 1,2 až 1,0 miliardou rokov). Vývoj štítu však ďalej pokračoval napríklad vznikom riftu Keweenawan v oblasti kratogénu Superior. V období paleoproterozika (asi 1,8 miliardy rokov) dopadolo na Kanadský štít vesmírne teleso, ktoré vytvorilo výraznú štruktúru známu ako Sudbury Basin. V oblasti litosféry narušenej impaktom došlo k vzniku špecifického magmatizmu, ktorý zapríčinil vznik veľkých ložísk niklu, medi, platiny, paládia a zlata.
Štít obklopujú platformy, ktorými sú vnútorná platforma (Interior), arktická, hudsonská a platforma sv. Vavrinca. Tieto platformy tvoria dve štruktúrne etáže, staršia tvorená kryštalinikom podobného typu aké sa nachádza v štíte a mladším nezvrásneným sedimentárnym pokryvom. Na platformu sa z východu nasunuli v prvohorách Apalače, pri tomto došlo k zrážke s európskou platformou a vzniku veľkého kontinentu Pangea. Zo západu sa v druhohorách nasunuli na Kanadský štít Skalnaté vrchy. V priebehu druhohôr sa začala Pangea rozpadať - došlo k vzniku Atlantického oceánu, najprv koncom jury a začiatkom kriedy jeho centrálnej časti medzi dnešnou Severnou Amerikou a severozápadnou Afrikou. Došlo tiež k oddeleniu časti štítu v oblasti Grónska, rozpínanie oceánu však v tomto úseku ustalo a nový rift sa v eocéne v treťohorách vyvinul medzi Grónskom a Nórskom.
Adelaidin ostrov

Adelaidin ostrov je ostrov vulkanického pôvodu v západnej Antarktíde. Je súčasťou ostrovného pásu pozdĺž Antarktického polostrova, ktorý sa tiahne z Viktóriinej zeme až k Južným Shetlandám.
&lt;br&gt;Jeho rozloha je 4463,1 km2 a maximálna nadmorská výška
Jordi Alba

Jordi Alba Ramos (* 21. marec 1989, L'Hospitalet, Španielsko) je španielsky futbalista hrajúci za klub Inter Miami a za španielsku reprezentáciu. Je to predovšetkým ľavý obranca, ale môže nastupovať aj ako ľavý záložník.
Svoju kariéru začínal v L'Hospitalet a svoje futbalové dospievanie dokončil vo Valencii (po siedmich rokoch v barcelonskej mládežníckej akadémii), kde taktiež debutoval v Primera División. V lete roku 2012 sa vrátil späť do Barcelony.
Reprezentácia.
V španielskej seniorskej reprezentácii debutoval Alba v roku 2011. Reprezentoval Španielsko na EURE 2012, kde Španieli porazili vo finále Taliansko 4:0 a získali svoj 3. titul v histórii. Alba strelil vo finále svoj premiérový gól za A-mužstvo, v zápase zvyšoval na priebežných 2:0.
Jordi Alba sa vďaka svojim výkonom dostal do najlepšej zostavy turnaja (UEFA Euro Team of the Tournament).
Reprezentačné góly.
Reprezentačné góly Jordiho Albu za A-mužstvo Španielska:
Kalkulácia

Kalkulácia alebo kalkulovanie môže byť:
Orange Alabaster Mushroom

The Orange Alabaster Mushroom je virtuálny hudobný projekt kanadského skladateľa a speváka Grega Watsona, hrajúci autentickú, psychedelickú rockovú hudbu z konca šesťdesiatych rokov 20. storočia, založený v deväťdesiatych rokoch 20. storočia. Skupina vydala dve EP platne v roku 1996 a 1998. Významnou sa stala až výberová LP s názvom "Space &amp; Time: A Compendium Of The Orange Alabaster Mushroom" vydaná pod značkou Earworm Records. Skupina je špecifická najmä autentickosťou zvuku, ktorý do veľkej miery ovplyvnilo aj vydávanie nahrávok na klasických vinylových platniach, čím si získala popularitou najmä medzi fanúšikmi psychedelického roku. Skupina využíva zvuk tzv. tremolo gitár, klávesových nástrojov farfisa, orientálnej sitár a garážových bicích. V neposlednom rade na celkový dojem pôsobí obal platne a taktiež texty založené na meta-fyzických, filozofických a iných témach, odkazujúcich na šesťdesiate roky 20. storočia.
Východná provincia (slovenská cirkevná provincia)

Východná provincia je označenie slovenskej cirkevnej provincie Rímskokatolíckej cirkvi, ktorej metropolitnou arcidiecézou je Arcibiskupstvo Košice. Ako sufragánne diecézy sú do nej začlenené Biskupstvo Rožňava a Biskupstvo Spišské Podhradie. Provincia vznikla dekrétom "Pastorali quidem permoti" Jána Pavla II. 31. marca 1995 rozdelením dovtedajšej cirkevnej provincie, ktorá existovala od roku 1977, na Košickú provinciu, ktorá bola neskôr premenovaná na Východnú a Bratislavsko-trnavskú, ktorá bola premenovaná na Západnú.
Reorganizácia slovenských diecéz v roku 2008 sa Východnej provincie týkala len okrajovo. Jediná zmena, ktorá sa udiala, bola pričlenenie dekanátu Brezno k Rožňavskej diecéze.
Chaim Potok

Chaim Potok (rod. Herman Harold Potok; * 17. február 1929, New York City – † 23. júl 2002, Merion, Pennsylvania) bol americko-židovský spisovateľ a rabín.
Životopis.
Chaim Potok sa narodil v Buffalo v rodine poľských imigrantov ako najstaršie zo štyroch detí. Dostal ortodoxnú židovskú výchovu. Jeho hebrejské meno "Chaim Tzvi" (חיים צבי) znamená "život". Po prečítaní románu Evelyna Waugha "Brideshead Revisited" sa rozhodol, že sa stane spisovateľom. Ako sedemnásťročný poslal svoj prvý príspevok do časopisu "The Atlantic Monthly". Hoci tento nebol publikovaný, dostal naň odpoveď v podobe pochvaly od editora.
V roku 1950 ukončil s vyznamenaním štúdium anglickej literatúry. S úspechom ukončil aj štúdium hebrejskej literatúry a po štyroch rokoch štúdia ho Jewish Theological Seminary of America ordinoval za rabína. Od roku 1955 až 1957 strávil viac než rok ako vojenský rabín v kórejskej vojne. V roku 1965 obdržal doktorát University of Pennsylvania.
Chaim Potok sa stal všeobecne známym prostredníctvom svojho debutového románu "The Chosen" (v slovenčine: "Vyvolení", vydalo Argo, 2002) z roku 1967, ktorý sa ihneď stal bestsellerom. Po ňom nasledoval román "The Promise" (v češtine: "Slib", vydalo Argo, 2003) z roku 1969. "The Chosen" bol sfilmovaný v roku 1981 režisérom Jeremy Kaganom. Existuje tiež jeho spracovanie pre divadlo a muzikál.
Obidve tieto knihy sa zaoberajú témou priateľstva dvoch chlapcov, z ktorých jeden pochádza z prísne chasidského a druhý zo židovsko-liberálneho prostredia. Tému napätia medzi dvoma svetmi poznal Potok z vlastného života. Vyrastal v ortodoxnej židovskej rodine, jeho literárne ambície však v jeho najbližšom okolí budili pohoršenie a boli brané ako neužitočná zábavka alebo strata času.
Ďalšími známymi Potokovými knihami sú "My Name is Asher Lev" (v slovenčine: "Volám sa Ašer Lev", vydalo Artfórum, 2008) z roku 1972 a "Gift of Asher Lev" (v slovenčine: "Dar Ašera Leva", vydalo Artfórum, 2010) z roku 1990. Aj v týchto dvoch knihách ide o príbeh umelca, ktorý musí vzdorovať opovrhnutiu vnútri ortodoxnej židovskej komunity, ak chce, aby sa jeho nadanie mohlo rozvinúť v povolanie.
Okrem románov písal Potok tiež divadelné hry, knihy pre deti, krátke príbehy a odborné knihy. V roli ghostwritera sa zhostil autobiografie huslistu Isaaca Sterna.
Zomrel 23. júla 2002 vo veku 73 rokov na rakovinu vo svojom dome v Merione v štáte Pennsylvania.
Sikyón

Sikyón () môže byť:
Aigialeus (syn Inacha)

Aigialeus (, ) je v gréckej mytológii syn riečneho boha Inacha a jeho manželky Melie, jeho súrodencami boli Foróneus a Ió. Bol sikyónsky kráľ.
Po potope sveta, ktorú zoslal na ľudstvo najvyšší boh Zeus, sa Deukalión so svojou ženou Pyrrhou stali novými zakladateľmi ľudského rodu. Hneď potom Inachos vykopal v Argolide kanály a odviedol tak všetky stojaté vody do mora a krajina sa mohla opäť zaľudniť. Inachos sa potom sa stal jej prvým kráľom. Jeho starší syn Foróneus následne založil kráľovstvo "Foroneia" a mesto "Foroneus" (Argos) a mladší syn Aigialeus sa stal zakladateľom a kráľom mesta "Aigialea", ktoré po mnohých storočiach zmenilo svoj názov na Sikyón po rovnomennom kráľovi Sikyónovi.
Grécky autor Eusebios z Kaisareie píše, že Aigialeova vláda sa začala v pätnástom roku vlády asýrskeho vládcu Béla, zakladateľa mesta Babylon. Aigialeus vládol 52 rokov a jeho nástupcom sa stal syn Európs 
Mestá, ktoré založili Foróneus a Aigialeus patria nielen podľa gréckych mýtov, ale i podľa archeologických nálezov medzi najstaršie v Grécku.
Marocké národné futsalové družstvo mužov

Marocké národné futsalové družstvo mužov je národné družstvo mužov, ktoré reprezentuje Maroko v medzinárodných futsalových súťažiach a priateľských zápasoch. Funguje pod záštitou "Fédération royale marocaine de football" (FRMF). Prvý medzinárodný zápas absolvovalo v roku 1995. V septembri 2016 mu patrilo vo svetovom rebríčku 35. miesto. 
Vrcholné podujatia.
Na majstrovstvá sveta FIFA sa marocké družstvo dokázalo kvalifikovať na štvrtý pokus. V kontinentálnej kvalifikácii v roku 2012 prešlo cez 2. kolo s bez odohratia zápasov a v 3. kole prešlo cez družstvo . Najprv na súperovej pôde zvíťazilo jasne , potom doma prehralo . Na MS 2012, ktoré sa konali v Thajsku, skončilo vo svojej základnej skupine na poslednej 4. pozícii, keď zaznamenalo 3 prehry s Španielskom, Panamou a tesne aj s Iránom. O 4 roky sa opäť kvalifikovalo na MS, opäť však prehralo všetky 3 zápasy v základnej skupine a do play-off nepostúpilo.
Majstrovstiev Afriky sa zúčastnilo 4-krát a hneď pri svojom prvom štarte v roku 2000 vybojovalo striebornú medailu, ku ktorej na nasledujúcich dvoch turnajoch pridalo aj dve bronzové umiestnenia. V roku 2008 v boji o 3. miesto zdolalo Mozambik až po predĺžení. V roku 2016, keď sa finálový turnaj konal v Južnej Afrike, dosiahlo svoj najväčší úspech, keď vo finálovom stretnutí zvíťazilo nad a získalo zlatú medailu.
Družstvo sa zúčastnilo aj arabských majstrovstiev, na ktorých získalo 2 strieborné umiestnenia. Rovnako 2 striebra zaznamenalo aj na severoafrickom pohári. Zakaždým ho zdolalo družstvo . Maroko sa predstavilo aj na prvom ročníku Stredozemného pohára, na ktorom v konkurencii 16 tímov skončilo piate.
Európs

Európs () môže byť v gréckej mytológii:
Európs (syn Aigialea)

Európs (, ) je v gréckej mytológii syn a nástupca sikyónskeho kráľa Aigialea. 
Európs bol synom Aigialea, ktorý bol zakladateľom a prvým kráľom mesta "Aigialea", neskôr po mnohých storočiach pomenovaného na Sikyón po rovnomennom kráľovi Sikyónovi. Podľa gréckeho autora Eusebia z Kaisareie, Európs vládol až 45 rokov a to v rovnakej dobe, keď vládol Ninos syn asýrskeho vládcu Béla, zakladateľa mesta Babylon. Jeho nástupcom sa stal syn Telchis.
Alžírske národné futsalové družstvo mužov

Alžírske národné futsalové družstvo mužov je národné družstvo mužov, ktoré reprezentuje Alžírsko v medzinárodných futsalových súťažiach a priateľských zápasoch. Funguje pod záštitou "Fédération Algérienne de Football" (FAF). Prvý medzinárodný zápas absolvovalo v roku 1989. V septembri 2016 mu patrilo vo svetovom rebríčku 117. miesto. 
Vrcholné podujatia.
Majstrovstiev sveta FIFA sa alžírske družstvo zúčastnilo už v roku 1989, vtedy na pozvanie FIFA. V základnej skupine prehralo všetky 3 zápasy, postupne s Paraguajom, Holandskom a Dánskom a na turnaji skončilo na celkovom 14. mieste. Keďže sa kontinentálnych majstrovstiev a ani africkej kvalifikácie nezúčastnilo, na ďalšie svetové šampionáty sa nemohlo kvalifikovať. 
Alžírske družstvo sa ani raz nezúčastnilo majstrovstiev Afriky. Štartovalo však na všetkých 4 arabských majstrovstvách, na ktorých skončilo najlepšie na 5. mieste v roku 2007. Okrem toho sa zúčastnilo aj Severoafrického pohára v roku 2010, kde skončilo na 5. priečke a taktiež aj na prvom ročníku Stredozemného pohára. Na ňom skončilo dvanáste. Po tomto turnaji, teda od roku 2010, sa nezúčastnilo žiadnych medzinárodných turnajov či zápasov.
Tuniské národné futsalové družstvo mužov

Tuniské národné futsalové družstvo mužov je národné družstvo mužov, ktoré reprezentuje Tunisko v medzinárodných futsalových súťažiach a priateľských zápasoch. Funguje pod záštitou "Fédération Tunisienne de Football" (FTF). Prvý medzinárodný zápas absolvovalo v roku 2005. V septembri 2016 mu patrilo vo svetovom rebríčku 83. miesto. 
Vrcholné podujatia.
Na majstrovstvá sveta FIFA sa tuniské družstvo nedokázalo kvalifikovať ani raz. Ani z kontinentálnych majstrovstiev, ani z africkej kvalifikácie v roku 2012, keď v 2. kole v dvoch zápasoch nestačilo na družstvo . 
Tuniské družstvo sa zúčastnilo svojich prvých majstrovstiev Afriky až v roku 2008 v Líbyi. V skupine skončilo štvrté, keď vyhralo iba nad tímom a skončilo celkovo na delenom 7. mieste. O 8 rokov neskôr na turnaji konanom v Južnej Afrike skončilo o jedno miesto vyššie, keď v základnej skupine vyhralo zápas nad domácou .
Tunisko štartovalo na jedných arabských majstrovstvách, a to v roku 2008, keď skončilo na 5. mieste. Okrem toho sa zúčastnilo aj troch turnajov Severoafrického pohára, a zakaždým skončilo na bronzovom mieste. Na prvom ročníku Stredozemného pohára, ktorý sa konal v Líbyi, obsadilo ôsmu priečku.
Dimitris Christofias

Dimitris Christofias (; * 29. august 1946, Kato Dikomo, Cyprus† 21. jún 2019) bol cyperský politik, bývalý predseda komunistickej strany AKEL, za ktorú kandidoval na prezidenta, ktorým bol v rokoch 2008 – 2013. Je ženatý s Elsou Christofiu, rozpráva anglicky a rusky. Narodil sa v dedine Kato Dikomo, v kraji Kerynia (dnes v okupovanej tureckej zóne). Je proti spojeniu sa s tureckou časťou ostrova a tiež sa usiluje o uzatvorenie britských vojenských základní na Cypre.
Kariéra.
V roku 1991 bol prvýkrát zvolený do parlamentu, ako kandidát kraja Kerynia. V roku 2006 sa stal predsedom komunistickej strany, ktorým bol až do svojho zvolenia za prezidenta v roku 2008, kedy sa podľa zákona musel stiahnuť zo strany. Svojim zvolením sa Christofias stal prvým komunistickým lídrom krajiny Európskej únie. Počas jeho vlády sa Cyprus od júla 2012 stal po prvýkrát predsedníckou krajinou Európskej únie. V dôsledku gréckej dlhovej krízy sa dostali do hlbokej recesie aj cyperské banky, ktoré boli silno nadviazané na grécke banky. Christofias bol preto nútený požiadať EU o pôžičku z eurovalu. Ako sa sám vyjadril, krízu prežívajú len cyperské banky, v dôsledku gréckej krízy, samotná ekonomika štátu však problémy nemá. Najskôr sa chcel kvôli pôžičke obrátiť na Rusko, no čelil kritike zo strany Európy. Christofias vo februárových voľbách (2013) nekandidoval, no komunistický a stredoľaví kandidáti Malas a Lilikas boli porazení stredopravým kandidátom Nikosom Anastasiadisom, ktorí podporuje úsporné opatrenia a medzinárodnú pôžičku.
Aniksosaurus

Aniksosaurus je vyhynutý rod malého dravého dinosaura zo skupiny Coelurosauria, žijúceho v období kriedy (pred približne 95 miliónmi rokov) na území dnešnej Argentíny (provincia Chubut). Jeho dosiaľ jediný druh je Aniksosaurus darwini. 
Pomenovaný bol v roku 2006 a druhové meno dostal na počesť slávneho britského prírodovedca Charlesa Darwina. Odhaduje sa, že dorastal do dĺžky dvoch metrov a mohol vážiť 40 až 60 kilogramov.
Africké židovstvo

Židovské komunity v Afrike, alebo Africké židovstvo, hlavne niektoré z nich, patria k najstarším na svete a datujú sa viac ako 2700 rokov späť. Židovský národ má s Afrikou úzke vzťahy už od biblických časov. Tóra zmieňuje napríklad Abrahámov dočasný pobyt v Egypte alebo židovské zajatie pod faraónskou nadvládou. Africké židovstvo sa vyznačuje etnickou a náboženskou rozmanitosťou a bohatosťou. Africké židovské komunity zahrňujú:
Aj keď nie všetci africkí Židia sú zbožní, väčšina obradov v afrických židovských komunitách je ortodoxná.
Prehľad židovských komunít v afrických krajinách.
"Zdroj dát: American Jewish Committee Archives (rok 2005), SimpleToRemember.com - World Jewish Population, Nationmaster.com - Estimated number of Jews by country"
a CIA - World Factbook, 2007 
b uvádzané v promile (počet Židov na 1000 obyvateľov)
Uvedené dáta sú približné a líšia sa v závislosti na jednotlivých prieskumoch. Na týchto stránkach sú k nájdeniu demografické populačné tabuľky týkajúce sa židovskej populácie:
Aurora Golden Gala

Aurora Golden Gala je kultivar jablka a kríženec jabĺk „Splendour“ a „Gala“.
Opis.
Aurora Golden Gala je poloskoré žlté dezertné jablko pôvodom z Kanady. Plod je strednej veľkosti, je veľmi svieži, šťavnatý, aromatický a sladkastej chuti.
V súčasnej dobe je Aurora Golden Gala k dispozícii len v Kanade a USA.
Stláčanie cien

Stláčanie cien môže byť:
Nigérijské národné futsalové družstvo mužov

Nigérijské národné futsalové družstvo mužov je národné družstvo mužov, ktoré reprezentuje Nigériu v medzinárodných futsalových súťažiach a priateľských zápasoch. Funguje pod záštitou "Nigeria Football Federation" (NFF). Prvý medzinárodný zápas absolvovalo v roku 1992, na druhých majstrovstvách sveta. V septembri 2016 mu patrilo vo svetovom rebríčku 131. miesto. 
Vrcholné podujatia.
Majstrovstiev sveta FIFA sa nigérijské družstvo zúčastnilo iba v roku 1992, vtedy na pozvanie FIFA. V základnej skupine prehralo všetky 3 zápasy, s Argentínou, Hongkongom a tesne aj s Poľskom, a na turnaji celkovo skončilo na delenom 13. mieste. Keďže sa prvých troch kontinentálnych majstrovstiev nezúčastnilo, na ďalšie svetové šampionáty sa ani nemohlo kvalifikovať. V africkej kvalifikácii na MS 2012 najprv prešlo v 2. kole cez bez boja, v 3. kole hranom na 1 zápas prehralo s favorizovaným na jeho pôde .
Nigérijské družstvo sa zúčastnilo svojich prvých majstrovstiev Afriky až v roku 2008 v Líbyii. V skupine skončilo tretie, keď vyhralo nad a remizovalo s tímom a skončilo celkovo na delenom 5. mieste. O osem rokov bolo vyžrebované v kvalifikácii na Majstrovstvá Afriky 2008 na dvojzápas proti , no z kvalifikácie sa napokon odhlásilo.
Zimbabwianske národné futsalové družstvo mužov

Zimbabwianske národné futsalové družstvo mužov je národné družstvo mužov, ktoré reprezentuje Zimbabwe v medzinárodných futsalových súťažiach a priateľských zápasoch. Funguje pod záštitou "Zimbabwe Football Association" (ZFA). Prvý medzinárodný zápas absolvovalo v roku 1989, na prvých majstrovstvách sveta. Jeho najväčším úspechom je bronz z majstrovstiev Afriky v roku 1996. V septembri 2016 mu patrilo vo svetovom rebríčku 116. miesto. 
Vrcholné podujatia.
Majstrovstiev sveta FIFA sa zimbabwianske družstvo zúčastnilo v roku 1989, vtedy na pozvanie FIFA. V základnej skupine prehralo všetky 3 zápasy, postupne s Talianskom, USA a Austráliou, a na turnaji celkovo skončilo na 15. mieste. Na ďalšie MS sa už nekvalifikovalo. V africkej kvalifikácii na MS 2012 najprv prešlo v 1. kole cez , ale v 2. kole po prehre vonku a remíze doma už nestačilo na družstvo .
Zimbabwianske družstvo sa zúčastnilo iba na prvých majstrovstvách Afriky v roku 1996 v Egypte. Na nich skončilo na bronzovej priečke, keď v jedinej hranej skupine zaostalo za domácim a . Ďalších turnajov afrického šampionátu sa už nezúčastnilo. Od roku 2012 sa nezúčastnilo žiadnych medzinárodných stretnutí.
Tito Vilanova

Francesc "Tito" Vilanova i Bayo (* 17. september 1968, Bellcaire d'Empordà, Španielsko – † 25. apríl 2014, Barcelona) bol katalánsky futbalista, ktorý hral ako stredný záložník a po skončení hráčskej kariéry pracoval aj ako manažér v FC Barcelona.
Životopis.
Hráčska kariéra.
Narodil sa v Bellcaire d'Empordà, v katalánskej provincii Girona. V roku 1990, po absolvovaní mládežníckej akadémie Barcelony, opustil tím z Primera División, keďže nebol schopný sa dostať do "A tímu". Jeho ďalší klub bol tiež v rodnom regióne, UE Figueres. Tomu pomohol v sezóne 1991/1992 k historicky najlepšiemu umiestneniu v Segunda División (3. miesto).
Následne sa presunul do prvoligového Celta Vigo, ale celé tri roky nastupoval len zriedkakedy. Preto sa v roku 1995 vrátil späť do Segunda División, kde hral za tím CD Badajoz a neskôr do RCD Mallorca, UE Lleida a Elche CF. Kariéru ukončil v UDA Gramenet, v rodnom regióne.
V roku 1998, počas svojej prvej sezóny v Lleida, v zápase Copa Catalunya proti Barcelone, trénovanej Mourinhom (počas turnaja zastupoval Louisa van Gaala ako hlavného kouča), dal Vilanova gól a stal sa tak historicky prvým hráčom, ktorý dal gól tímu vedenému týmto Portugalčanom.
Trénerská kariéra.
Po svojej nenápadnej hráčskej kariére – za 3 roky odohral len 26 zápasov v Primera División – začal pracovať v Barcelone (jeho prvý klub) ako asistent trénera Pepa Guardiolu. Bol súčasťou tímu, ktorý vyhral 14 titulov. Po odchode Guardiolu prevzal v roku 2012 mužstvo a v sezóne 2012/2013 ho priviedol (napriek zdravotným problémom) k titulu v španielskej lige s rekordným ziskom 100 bodov. V Lige majstrov 2012/13 Barcelonu v semifinále vyradil FC Bayern München. 
Dňa 19. júla 2013 zo zdravotných dôvodov musel opustiť trénerskú funkciu v Barcelone.
25. apríla 2014 vo veku 45 rokov podľahol rakovine.
Juhoafrické národné futsalové družstvo mužov

Juhoafrické národné futsalové družstvo mužov je národné družstvo mužov, ktoré reprezentuje Južnú Afriku v medzinárodných futsalových súťažiach a priateľských zápasoch. Funguje pod záštitou "South African Football Association" (SAFA). Prvý medzinárodný zápas absolvovalo v roku 2000. V septembri 2016 mu patrilo v medzinárodnom rebríčku 89. miesto. 
Vrcholné podujatia.
Na majstrovstvá sveta FIFA sa juhoafrické družstvo nedokázalo kvalifikovať ani raz. Ani z troch kontinentálnych majstrovstiev, ani z africkej kvalifikácie v roku 2012 , keď najprv prešlo v 2. kole cez , potom však v 3. kole nestačilo na . 
Juhoafrické družstvo sa zúčastnilo svojich prvých majstrovstiev Afriky v roku 2000 v Egypte. Dosiahlo na nich svoje najlepšie umiestnenie, i keď skončilo v jedinej skupine posledné. V roku 2004 sa nehral turnajovo, ale podujatie bolo hrané na vyraďovacie súboje. Južná Afrika skončila už v prvom kole, keď nestačila na favorizované družstvo . V roku 2008 sa africký šampionát konal v Líbyi. Južná Afrika v základnej skupine zdolala iba , ale v skupine skončila posledná a celkovo na turnaji na delenom 9. mieste. O osem rokov neskôr organizovala africký turnaj práve Južná Afrika a domáce družstvo na ňom skončilo po jednom víťazstve v základnej skupine so Zambiou siedme.
Spenglerov pohár

Spenglerov pohár (Spengler Cup) je najstarší turnaj v celosvetovej histórii ľadového hokeja. Hrá sa pravidelne od roku 1923 vo švajčiarskom Davose. Účastníci turnaja sú pozývaní usporiadajúcim klubom, ktorým je tamojší HC Davos.
Spenglerov pohár je turnaj s prevažnou účasťou klubových tímov, ale zúčastňujú sa ho aj národné výbery. Najčastejšie je to Team Canada, ktorý je od roku 1984 tradičným účastníkom turnaja a je zložený prevažne z kanadských hráčov pôsobiacich v európskych kluboch. Vo výnimočných prípadoch, akým bol aj 86. ročník v roku 2012, bol tento tím posilnený aj o hráčov z NHL, keďže v tejto najvýznamnejšej kanadsko-americkej súťaži bola v tom čase výluka.
Z histórie.
Keďže v rokoch 1939 a 1940 (kvôli vojne) ako aj 1949 a 1956 (iné dôvody) sa turnaj neuskutočnil, do roku 2013 (vrátane) bolo odohraných 87 ročníkov, v ktorých sa z prvenstva v turnaji tešilo 28 tímov. Najčastejšími víťazmi boli domáci HC Davos (15 krát) a Team Canada (13 krát). V roku 1932 mal turnaj dvoch víťazov potom čo sa finálový zápas medzi britským Oxford University a česko-slovenským LTC Praha skončil aj po predĺžení nerozhodne 0 – 0.
Tvävä

Tvävä je spoločný štúdiový album slovenských skupín Made 2 Mate a MC Sava &amp; Marcela z roku 1998. Pre funkovú skupinu Made 2 Mate je to štvrtý a zároveň posledný štúdiový album, kým pre popovú skupinu MC Sava &amp; Marcela zase tretí štúdiový a zároveň posledný album vôbec.
Napriek celkovému počtu devätnástich trackov len deväť z nich možno pokladať za štandardné skladby, pričom sa medzi nimi nachádza i jeden megamix a jedna coververzia. Ostatné skladby sú iba krátkymi hudobno-slovnými improvizáciami humorného, až recesijného charakteru. 
Skladby „Shoopinana“ a „Let Me Follow You“ sa v roku 2008 dostali na druhý výberový album skupiny Made 2 Mate s názvom "", vydaný po jej rozpade. 
Autorstvo.
Hudba:
Texty:
Zostava.
Made 2 Mate:
MC Sava &amp; Marcela:
Zambijské národné futsalové družstvo mužov

Zambijské národné futsalové družstvo mužov je národné družstvo mužov, ktoré reprezentuje Zambiu v medzinárodných futsalových súťažiach a priateľských zápasoch. Funguje pod záštitou "Football Association of Zambia" (FAZ). Prvý medzinárodný zápas absolvovalo v roku 2008. V septembri 2016 mu patrilo vo svetovom rebríčku 81. miesto. 
Vrcholné podujatia.
Na majstrovstvá sveta FIFA sa zambijské družstvo nedokázalo kvalifikovať ani raz. Ani z kontinentálnych majstrovstiev v roku 2008, ani v roku 2012 z africkej kvalifikácie, keď neprešlo v 2. kole cez , aj keď až po penaltovom rozstrele. 
Zambijské družstvo sa zúčastnilo svojich prvých majstrovstiev Afriky až v roku 2008 v Líbyi. Zaznamenalo na nich jedinú výhru nad a skončilo celkovo na delenom 7. mieste. O osem rokov neskôr na turnaji Južnej Afrike sa dostalo až do semifinále, kde nestačilo na a vápase o bronz ani na .
V roku 2010 a 2011 sa zúčastnilo prestížneho turnaja Grand Prix de Futsal v Brazílii. Na prvom skončilo predposledné, keď vyhralo svoj prvý zápas až v boji o 15. miesto nad . V roku 2011 skončilo o 1 priečku lepšie.
Fázový uhol

Fázový uhol je v astronómii uhol medzi svetlom dopadajúcim na objekt (najčastejšie planéta) a svetlom odrážajúcim sa od objektu smerom k pozorovateľovi. Pri pozorovaniach zo Zeme je to uhol Slnko – objekt – pozorovateľ, ktorý je v podstate zhodný s uhlom Slnko – objekt – Zem. V širšej definícii, ktorá zahŕňa aj pozorovania z iných miest vo vesmíre, je fázový uhol uhol osvetľujúci objekt – pozorovaný objekt – pozorovateľ.
Pôvod výrazu.
Pôvod výrazu je spojený s fázami planét, keďže jasnosť a fáza objektu sa mení podľa veľkosti fázového uhla.
Hodnoty fázového uhla.
Fázový uhol môže nadobúdať hodnoty v rozpätí od 0° do 180° pre planéty vnútri dráhy Zeme, pre vonkajšie planéty je maximálny fázový uhol obmedzený:
0°.
Uhol 0° predstavuje situáciu, keď sa pozorovaný objekt nachádza v hornej konjunkcii (priamka Zem – Slnko – objekt) alebo opozícii (priamka Slnko – Zem – objekt).
180°.
Uhol 180° zodpovedá situácii, keď sa pozorovaný objekt nachádza v dolnej konjunkcii (priamka Slnko – objekt – Zem).
Telchin

Telchin (, ) je v gréckej mytológii syn a nástupca sikyónskeho kráľa Európa. 
Telchin, tretí kráľ Sikyónu, vládol podľa gréckeho autora Eusebia z Kaisareie 20 rokov a ako uvádzajú starovekí historici bolo to okolo roku 2000 pred Kr. v rovnakej dobe, keď vládla asýrska kráľovná Semiramis, nástupkyňa kráľa Nina, syna asýrskeho vládcu Béla, zakladateľa mesta Babylon Nástupcom Telchina sa stal jeho syn Apis.
Angolské národné futsalové družstvo mužov

Angolské národné futsalové družstvo mužov je národné družstvo mužov, ktoré reprezentuje Angolu v medzinárodných futsalových súťažiach a priateľských zápasoch. Funguje pod záštitou "Federação Angolana de Futebol" (FAF), resp. Angolan Futsal Federation (FAFUSA). Prvý medzinárodný zápas absolvovalo v roku 2006. V septembri 2016 mu patrilo vo svetovom rebríčku 54. miesto. 
Vrcholné podujatia.
Na majstrovstvá sveta FIFA sa angolské družstvo nedokázalo kvalifikovať ani raz. Prvú možnosť malo na kontinentálnych majstrovstvách v roku 2008. V roku 2012 sa na africkej kvalifikácii nezúčastnilo. 
Angolské družstvo sa zúčastnilo svojich prvých majstrovstiev Afriky až v roku 2008 v Líbyi. Zaznamenalo dve výhry, nad a a remizovalo s , ale zo skupiny nepostúpilo do semifinále turnaja a skončilo celkovo na delenom 5. mieste. O osem rokov na turnaji konanom v Južnej Afrike prehralo všetky zápasy a skončilo na ňom posledné.
Od roku 2007 sa zúčastňuje prestížneho turnaja Grand Prix de Futsal v Brazílii. Najlepšie umiestnenie dosiahlo v roku 2011, keď obsadilo 11. miesto.
Mozambické národné futsalové družstvo mužov

Mozambické národné futsalové družstvo mužov je národné družstvo mužov, ktoré reprezentuje Mozambik v medzinárodných futsalových súťažiach a priateľských zápasoch. Funguje pod záštitou "Federação Moçambicana de Futebol" (FMF). Prvý medzinárodný zápas absolvovalo v roku 2004. Najväčším úspechom družstva je striebro z majstrovstiev Afriky v roku 2004. V septembri 2016 mu patrilo vo svetovom rebríčku 52. miesto. 
Vrcholné podujatia.
Na majstrovstvá sveta FIFA sa mozambické družstvo dokázalo kvalifikovať iba raz. Z dvoch kontinentálnych majstrovstiev, ani z africkej kvalifikácie v roku 2012 sa mu to ešte nepodarilo. V africkej kvalifikácii najprv prešlo v 2. kole cez (až po penaltovom rozstrele), ale v 3. kole nestačilo na družstvo . Prvý zápas doma prehralo jasne a vonku mu už nestačila výhra . V roku 2016 na turnaj konaný v Kolumbii sa mu to už ale podarilo; po troch prehrách však skončilo už v základnej skupine.
Mozambické družstvo sa zúčastnilo svojich prvých majstrovstiev Afriky v roku 2004, ktorých turnaj sa hral vyraďovacím spôsobom. Družstvo Mozambiku sa na ňom dostalo až do finále, kde podľahlo favorizovanému . V roku 2008 sa v turnaji konanom v Líbyi dostalo do semifinále, kde najprv podľahlo domácej a v boji o 3. miesto v predĺžení aj Maroku. Druhú medailu pridalo v roku 2016 v Južnej Afrike, keď v zápase o bronz zvíťazilo nad .
Od roku 2007 sa zúčastňuje prestížneho turnaja Grand Prix de Futsal v Brazílii. Najlepšie umiestnenie dosiahlo v rokoch 2008 a 2011, keď na nich skončilo na 12. miesto.
Apis (syn Telchina)

Apis (, ) je v gréckej mytológii syn a nástupca sikyónskeho kráľa Telchina.
Sikyónsky kráľ Apis vládol 25 rokov a podľa antických autorov bol Apis významný panovník, lebo Peloponéz bol pôvodne pomenovaný po ňom "Apia". (podľa gréckych mýtov neskôr svoj názov "Peloponnésos" dostal po kráľovi Pelopovi) Kráľovské žezlo po Apidovi prebral jeho syn Thelxión.
Institut supérieur de gestion

Institut supérieur de gestion (skr. ISG) je európska škola podnikového manažmentu, nachádzajúca sa v Paríži, New Yorku a Tokiu. Bola založená v roku 1967.
Vanuatské národné futsalové družstvo mužov

Vanuatské národné futsalové družstvo mužov je národné družstvo mužov, ktoré reprezentuje Vanuatu v medzinárodných futsalových súťažiach a priateľských zápasoch. Funguje pod záštitou "Vanuatu Football Federation" (VFF). Prvý medzinárodný zápas abslvovalo v roku 1992. V auguste 2014 mu patrilo v medzinárodnom rebríčku 81. miesto. 
Vrcholné podujatia.
Na majstrovstvá sveta FIFA sa vanuatské družstvo nedokázalo kvalifikovať ani raz. 
Družstvo sa zúčastnilo všetkých majstrovstiev Oceánie, spolu teda 10-krát, čo sa žiadnemu inému tímu nepodarilo. Svoj najväčší úspech zaznamenalo v rokoch 1992 a 1996, keď skončilo na ňom na striebornom mieste za favorizovanou Austráliou. Okrem toho dosiahlo z ďalších štyroch turnajov 4 bronzové umiestnenia. Na posledných 2 turnajoch skončilo zhodne na 4. mieste. V roku 2011 ho o šiesty bronz obral v zápase o 3. miesto Nový Zéland až po penaltách. O 2 roky neskôr dosiahlo svoje najhoršie umiestnenie, keď sa nedostalo ani do semifinále a v súboji o 5. miesto prehralo so .
Fidžijské národné futsalové družstvo mužov

Fidžijské národné futsalové družstvo mužov je národné družstvo mužov, ktoré reprezentuje Fidži v medzinárodných futsalových súťažiach a priateľských zápasoch. Funguje pod záštitou "Fiji Football Association" (FFA). Prvý medzinárodný zápas absolvovalo v roku 1996. V auguste 2014 mu patrilo v medzinárodnom rebríčku 110. miesto. 
Vrcholné podujatia.
Na majstrovstvá sveta FIFA sa fidžijské družstvo nedokázalo kvalifikovať ani raz. 
Družstvo sa zúčastnilo majstrovstiev Oceánie spolu 7-krát, prvýkrát v roku 1996. Jedine vanuatské a sa zúčastnilo viackrát. Svoj najväčší úspech zaznamenalo v rokoch 1999, 2009 a 2010, keď na oceánskom šampionáte skončilo strieborné. Ešte predtým, v roku 1996, získalo bronz. V roku 1999 bola od neho lepšia Austrália, v rokoch 2009 a 2010 zasa Šalamúnove ostrovy. Na svojom poslednom šampionáte, ktoré sa konalo na Fidži, sa nedokázalo dostať do semifinále a skončilo na 5. mieste.
Pálium (rímskokatolícka cirkev)

Pálium je pevná stuha kruhového tvaru, ktorá je asi päť cm široká, má dva voľné konce visiace na hruď a na chrbát, je zdobená 6 krížmi vyšitými čiernym hodvábom, a je súčasťou liturgického odevu pápeža a arcibiskupov-metropolitov latinskej cirkvi. Nosí sa na omšovom ornáte.
Pálium prísluší pápežovi, ktorý ho smie nosiť kdekoľvek a ďalej arcibiskupovi-metropolitovi, ktorý ho smie nosiť len v rámci svojej cirkevnej provincie (na území svojej arcidiecézy a sufragánnych diecéz). Vo východných cirkvách sa pálium nazýva omofor, má odlišný tvar a je súčasť liturgického odevu každého biskupa.
Výroba a požehnanie.
Pália sa vyrábajú z vlny dvoch oviec, ktoré požehnáva pápež na sviatok sv. Agnesy (21. januára). V súčasnosti už ich vlna nepostačuje pre všetkých novomenovaných metropolitov, pridáva sa aj iná vlna. Vlnu spracovávajú klauzúrne sestry kláštora Santa Cecila v Trastevere. V predvečer sviatku sv. Petra a Pavla sa prenesú nové páliá do Chrámu sv. Petra a uložia sa pod hlavný oltár baziliky – ku hrobu sv. Petra. Týmto sa pália stávajú relikviami "per contactum" (dotykom).
Význam a právne zakotvenie pália.
Pálium symbolizuje spoluúčasť metropolitov na pastierskej moci pápeža. Pália poväčšine odovzdáva pápež metropolitom na sviatok svätých Petra a Pavla (29. júna) v Ríme. Slávnostné odovzdávanie je spojené s prísahou vernosti metropolitov voči pápežovi a jeho nástupcom. Cirkevné právo latinskej cirkvi určuje, že metropolita je povinný do troch mesiacov od svojej vysviacky, alebo ak už bol vysväteený do troch mesiacov od kánonického prevzatia úradu, osobne, alebo prostredníctvom zástupcu požiadať pápeža o pálium.
V stredoveku bolo nosenia pália obmedzené iba na niektoré dni. V priebehu 11. storočia bol počet týchto dní postupne zvyšovaný pápežskými privilégiami.
Slávnosť odovzdávania pálií je fakticky jediná možnosť, keď nosí pálium viac arcibiskupov súčasne, keďže pálium smú metropoliti nosiť len na území svojej cirkevnej provincie. V súčasnosti metropoliti smú nosiť pálium aj v prítomnosti pápeža, ak je tento na návšteve v ich provincii. Predchádzajúce kódexy cirkevného práva takúto možnosť zakazovali.
Pálium je neprenosné a pri úmrtí jeho nositeľa sa pochováva s ním. Ak metropolita je vymenovaný za metropolitu inej provincie je povinný požiadať o nové pálium.
Výnimočne môže pápež udeliť pálium aj arcibiskupovi, ktorý nie je metropolitom. Príkladom takéhoto udelenia je pálium pre dekana kardinálskeho zboru. Pápež Ján Pavol II. ho udelil vtedajšiemu dekanovi Josephovi Ratzingerovi a pápež Benedikt XVI. ho udelil Angelovi Sodanovi. Iná výnimka bola udelená Jánovi Sokolovi, ktorý mohol používať pálium aj po tom, čo prestal byť metropolitom.
Lovec zločincov

Lovec zločincov (angl. "Person of Interest") je americký kriminálny seriál, ktorý sa vysielal od 22. septembra 2011 do 21. júna 2016 na americkej stanici CBS. Seriál je založený na scenári vyvinutom J. J. Abramsom a Jonathanom Nolanom. Dej sa točí okolo bývalého agenta CIA Johna Reesea (Jim Caviezel), ktorý spolupracuje so záhadným miliardárom Finchom (Michael Emerson) aby zabraňovali zločinom v New Yorku.
Produkcia.
CBS si objednala seriál 13. mája 2011 a pilotný diel bol odvysielaný 22. septembra 2011. Druhá séria, ktorú si objednala 14. marca 2012, mala premiéru 27. septembra 2012.
27. marca 2013 CBS objednala tretiu sériu Lovca zločincov, ktorá sa začala vysielať 24. septembra 2013 v novom čase v utorok o 22:00 na CBS na rozdiel od predchádzajúcich dvoch sérií, ktoré sa vysielali vo štvrtok o 21:00.
Ocenenia.
"Lovec zločincov" vyhral ocenenie za Novú najobľúbenejšiu televíznu drámu v 2012 People's Choice Awards.
Zaujímavosť.
Otec Jima Caviezela je slovenského pôvodu z otcovej strany, čiže Caviezelov starý otec bol Slovák.
Železničná trať 194

Železničná trať 194 môže byť:
Abbás I.

Abbás I. môže byť:
APL

APL môže byť:
Aegir

Aegir môže byť:
Aitne

Aitne môže byť:
Albrecht I.

Albrecht I. môže byť:
Alfonz I.

Alfonz I. môže byť: